wannaphong/clean_thaiwikipedia huggingface dataset:
# คูจูกูริ
คูจูกูริ  เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 15,343 คน 7,092 ครัวเรือน ความหนาแน่นประชากร 650 คนต่อตารางกิโลเมตร และมีพื้นที่ทั้งหมด  ชื่อของเมืองมาจากชื่อของหาดคูจูกูริ ซึ่งเป็นชายหาดที่มีความยาวเป็นอันดับสองของญี่ปุ่น คำว่า "คูจูกูริ" แปลตรง ๆ หมายถึง "เก้าสิบเก้าริ" โดย "คูจูกุ" หมายถึง "เก้าสิบเก้า" และ "ริ" เป็นหน่วยวัดแบบเก่าซึ่งมีความยาวประมาณ 600 เมตร

 ภูมิศาสตร์ 
คูจูกูริตั้งอยู่บนคาบสมุทรโบโซทางฝั่งทิศตะวันออกตอนกลาง อยู่ริมชายฝั่งมหาสมุทรแปซิฟิก อยู่ห่างจากนครชิบะ เมืองเอกของจังหวัด ประมาณ 30 กิโลเมตร และห่างจากใจกลางโตเกียว 60 ถึง 70 กิโลเมตร

 เทศบาลข้างเคียง 
จังหวัดชิบะ
 โทงาเนะ
 ซัมมุ
 โออามิชิราซาโตะ

 ภูมิอากาศ 
คูจูกูริมีภูมิอากาศแบบอบอุ่นชื้น (Köppen Cfa) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในคูจูกูริคือ 15.2 °C ปริมาณน้ำฝนเฉลี่ยต่อปีอยู่ที่ 1609 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.0 °C และต่ำสุดในเดือนมกราคมที่ประมาณ 5.4 °CKujūkuri climate data

 สถิติประชากร 
จากข้อมูลการสำรวจสำมะโนประชากรของญี่ปุ่นKujūkuri population statistics จำนวนประชากรของคูจูกูริค่อนข้างคงที่มาตลอด 40 ปีที่ผ่านมา

 ประวัติศาสตร์ 
ในช่วงยุคเอโดะ พื้นที่นี้มีชื่อเสียงในเรื่องผลผลิตมันเทศ ในยุคเมจิ หมู่บ้านคาตาไกและโทโยอูมิได้รับการจัดตั้งขึ้นภายในอำเภอซัมบุ จังหวัดชิบะ โดยเป็นการจัดตั้งใหม่ในระบบเทศบาลเมื่อวันที่ 1 เมษายน 1889 หมู่บ้านคาตาไกได้รับการยกฐานะเป็นเมืองเมื่อวันที่ 10 เมษายน 1926 และเช่นเดียวกับหมู่บ้านโทโยอูมิในวันที่ 11 กุมภาพันธ์ 1940 ต่อมาเมืองทั้งสองได้รวมเข้ากับส่วนหนึ่งของหมู่บ้านนารุฮามะเมื่อวันที่ 31 มีนาคม 1955 เพื่อก่อตั้งเมืองคูจูกูริ

 การปกครอง 
คูจูกูริมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 14 คน เมืองคูจูกูริ รวมทั้งนครซัมมุ และเทศบาลอื่นในอำเภอซัมบุ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น

 เศรษฐกิจ 
thumb|right|260px|พิพิธภัณฑ์ปลาซาร์ดีนคูจูกูริ
แม้ว่าสิ่งที่ยังคงเป็นอุตสาหกรรมหลักของคูจูกูริ คือ การประมงพาณิชย์ และการแปรรูปอาหาร (โดยเฉพาะการแปรรูปปลาซาร์ดีน) แต่เมืองนี้ก็จะรู้จักกันดีในฐานะเมืองตากอากาศริมชายหาด อันเนื่องมาจากสถานที่ติดทะเลและสภาพอากาศไม่รุนแรง และดึงดูดนักท่องเที่ยวมากกว่าล้านคนในแต่ละปี อีกทั้งคูจูกูริและเมืองโดยรอบก็ยังเป็นสถานที่โต้คลื่นยอดนิยมอีกด้วย มีโครงการที่เป็นความพยายามในการสร้างภาพลักษณ์ของเมือง เช่น การก่อสร้างถนนเก็บค่าผ่านทางสายโทงาเนะคูจูกูริ เพื่อพัฒนาการเข้าถึงของเมือง และการเปิดพิพิธภัณฑ์ปลาซาร์ดีนคูจูกูริ เพื่อให้เป็นจุดสนใจทางวัฒนธรรม

 การศึกษา 
คูจูกูริมีโรงเรียนที่สังกัดเทศบาลเมือง ได้แก่ โรงเรียนประถม 3 แห่ง และโรงเรียนมัธยมต้น 2 แห่ง และมีโรงเรียนมัธยมปลายสังกัดคณะกรรมการการศึกษาจังหวัดชิบะ 1 แห่ง

 การขนส่ง 
แม้จะได้รับความนิยมในฐานะเมืองตากอากาศริมชายหาด แต่คูจูกูริก็ไม่มีรถไฟให้บริการและไม่มีทางหลวงสายหลักผ่าน

 สถานที่ท่องเที่ยว 
 หาดคูจูกูริ
 พิพิธภัณฑ์ปลาซาร์ดีนคูจูกูริ

 เมืองพี่น้อง 
 เมืองคามิอิจิ จังหวัดโทยามะ ตั้งแต่กรกฎาคม 1965

 บุคคลที่มีชื่อเสียง 
 อิโน ทาดาตากะ - นักทำแผนที่ในยุคเอโดะ
# จามาล มูซีอาลา
จามาล มูซีอาลา (เกิด 26 กุมภาพันธ์ ค.ศ. 2003) เป็นนักฟุตบอลอาชีพชาวเยอรมนี ที่มีทักษะในการเลี้ยงบอลสุดเทพ ปัจจุบันลงเล่นในตำแหน่งกองกลางตัวรุกให้กับไบเอิร์นมิวนิก สโมสรในบุนเดิสลีกา และกับทีมชาติเยอรมนี

มูซีอาลาเกิดที่เยอรมนี บิดาเป็นชาวไนจีเรีย มารดาเป็นชาวเยอรมัน มูซีอาลาเติบโตในอังกฤษ และเคยลงเล่นให้กับทีมชาติอังกฤษชุดเยาวชน ในเดือนกุมภาพันธ์ ค.ศ. 2021 เขายืนยันว่าจะเล่นให้กับทีมชาติเยอรมนีชุดใหญ่

 ชีวิตช่วงต้น 
มูซีอาลาเกิดที่ชตุทการ์ทในเยอรมนี เขาอาศัยที่ฟุลดาจนถึงอายุ 7 ปี ก่อนที่จะย้ายไปอาศัยที่อังกฤษกับแม่ของเขา ดังนั้นเขาจึงใช้ชีวิตวัยเด็กส่วนใหญ่ที่อังกฤษ เขาศึกษาในระดับประถมศึกษาที่โรงเรียนคอร์ปัสคริสตีที่นิวมัลเดน ต่อมาในระดับมัธยมศึกษา เขาศึกษาที่โรงเรียนวิตกิฟต์ในครอยดอน เขาอยู่ในทีมเยาวชนของเชลซีในช่วงเวลาส่วนใหญ่ของวัยเด็ก

 สโมสรอาชีพ 
ในเดือนกรกฎาคม ค.ศ. 2019 มูซีอาลาในวัย 16 ปี ออกจากเชลซีเพื่อย้ายไปร่วมทีมไบเอิร์นมิวนิก ต่อมาในวันที่ 3 มิถุนายน ค.ศ. 2020 เขาลงเล่นระดับอาชีพนัดแรกให้กับทีมสำรองของไบเอิร์นมิวนิก โดยลงเล่นเป็นตัวสำรองช่วยให้ทีมเอาชนะ Preußen Münster ไปได้ 3–2 ในลีกระดับสาม ต่อมาในวันที่ 20 มิถุนายน ค.ศ. 2020 เขาลงเล่นให้กับทีมชุดใหญ่ในบุนเดิสลีกาครั้งแรกในนัดที่พบกับไฟรบวร์ค ทำให้เขากลายเป็นผู้เล่นอายุน้อยที่สุดที่ลงเล่นให้กับไบเอิร์นในบุนเดิสลีกา ด้วยวัยเพียง 17 ปี 115 วัน ต่อมาในวันที่ 18 กันยายน ค.ศ. 2020 มูซีอาลาทำประตูแรกในบุนเดิสลีกาช่วยให้ทีมเอาชนะชัลเคอ 04 ไปได้ถึง 8–0 ทำให้เขากลายเป็นผู้เล่นอายุน้อยที่สุดที่ทำประตูให้กับไบเอิร์นด้วยวัยเพียง 17 ปี 205 วัน ทำลายสถิติเดิมของรอเก ซังตา ครูซ ที่ทำไว้เมื่ออายุ 18 ปี 12 วัน ต่อมาในวันที่ 3 พฤศจิกายน มูซีอาลาลงเล่นนัดแรกในยูฟ่าแชมเปียนส์ลีก โดยลงเล่นเป็นตัวสำรองแทนที่โทมัส มึลเลอร์ ช่วยให้ทีมบุกเอาชนะเร็ดบุลซัลทซ์บวร์ค 6–2 ต่อมาในวันที่ 1 ธันวาคม เขาลงเล่นเป็นตัวจริงในแชมเปียนส์ลีกครั้งแรก ช่วยให้ทีมบุกไปเสมอกับอัตเลติโกมาดริด 1–1 ต่อมาในวันที่ 23 กุมภาพันธ์ ค.ศ. 2021 มูซีอาลาทำประตูแรกในแชมเปียนส์ลีก ช่วยให้ทีมบุกเอาชนะลาซีโอ 4–1 ในเลกแรกของรอบ 16 ทีมสุดท้าย ทำให้เขาเป็นทั้งผู้เล่นชาวอังกฤษและเยอรมันอายุน้อยที่สุดที่ทำประตูในรายการระดับทวีปนี้

 ทีมชาติ 
 ชุดเยาวชน 
มูซีอาลาเกิดที่เยอรมนี บิดาเป็นชาวไนจีเรีย มารดาเป็นชาวเยอรมนี เขาย้ายไปอังกฤษพร้อมกับแม่ตั้งแต่ยังเด็ก และกลับสู่เยอรมนีเพื่อเข้าร่วมทีมไบเอิร์นมิวนิก มูซีอาลาซึ่งมีสิทธิ์เลือกเล่นให้กับไนจีเรียผ่านทางบิดาของเขา เลือกเล่นให้กับทีมชาติอังกฤษและเยอรมนีชุดเยาวชน 

ในเดือนพฤศจิกายน ค.ศ. 2020 มูซีอาลาถูกเรียกติดทีมชาติอังกฤษรุ่นอายุไม่เกิน 21 ปีเป็นครั้งแรก สำหรับการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก เขาลงเล่นให้กับทีมชาติรุ่นนี้ครั้งแรกในฐานะตัวสำรอง ช่วยให้ทีมเอาชนะอันดาร์ราที่สนามกีฬาโมลีนิวส์ไปได้ 3–1 เมื่อวันที่ 13 พฤศจิกายน ค.ศ. 2020 ต่อมาเขาทำประตูแรกให้กับทีมชาติรุ่นนี้ ช่วยให้ทีมเอาชนะแอลเบเนียที่สนามกีฬาโมลีนิวส์ไปได้ 5–0 เมื่อวันที่ 17 พฤศจิกายน ค.ศ. 2020

วันที่ 24 กุมภาพันธ์ ค.ศ. 2021 มูซีอาลาประกาศว่าจะเลือกเล่นในระดับชุดใหญ่ให้กับชาติบ้านเกิดของเขาอย่างเยอรมนี

 เกียรติประวัติ 
 สโมสร 
ไบเอิร์นมิวนิก 2
 3. Liga: 2019–20

ไบเอิร์นมิวนิก
 เดเอ็ฟเอ็ล-ซูเพอร์คัพ: 2020
 ยูฟ่าซูเปอร์คัพ: 2020
 ฟุตบอลชิงแชมป์สโมสรโลก: 2020
# สถานีโทรทัศน์เมียวดี
สถานีโทรทัศน์เมียวดี (; หรือชื่อย่อ "MWD") เป็นสถานีโทรทัศน์ในประเทศพม่า ดำเนินงานโดยกระทรวงกลาโหมแห่งสาธารณรัฐแห่งสหภาพพม่า ในฐานะองค์กรสื่อของกองทัพพม่า ปัจจุบันสถานีโทรทัศน์เมียวดีดำเนินกิจการช่องโทรทัศน์ทั้งหมด 7 ช่อง บนโครงข่ายโทรทัศน์ภาคพื้นดินระบบดิจิทัลของสถานีโทรทัศน์เมียวดี

 ช่องรายการ 

 ลำดับช่อง ระบบภาพ ชื่อช่อง ลักษณะ MWD Digital MUX 1  1080i 16:9  MWD Variety HD  ข่าวสาร และสาระบันเทิง  2  1080i 16:9  MWD Movies HD  ภาพยนตร์พม่า  3  1080i 16:9  MWD Education Knowledge and Sports HD  รายการเพื่อการศึกษา และ รายการกีฬา  4  1080i 16:9  MWD HD  รายการหลัก (ข่าวสาร และ ประชาสัมพันธ์กองทัพพม่า)   5  1080i 16:9  MWD Family HD  รายการเพื่อเด็ก เยาวชน และครอบครัว  6  1080i 16:9  MWD Documentary HD  รายการสารคดี  7  1080i 16:9  MWD Shopping HD  รายการแนะนำสินค้า 8  ช่องความถี่เสียง  Thazin  สถานีวิทยุกระจายเสียงทะซิน (ทวนสัญญาณเสียงในระบบดิจิทัล)
# การประท้วงในประเทศพม่า พ.ศ. 2564–ปัจจุบัน
การประท้วงในประเทศพม่า พ.ศ. 2564–ปัจจุบัน รู้จักกันในประเทศว่า การปฏิวัติฤดูใบไม้ผลิ (,) เป็นความพยายามขัดขืนของพลเมืองในประเทศพม่าต่อรัฐประหารซึ่งพลเอกอาวุโส มี่นอองไลง์ ผู้บัญชาการทหารสูงสุดของพม่า ก่อขึ้นในวันที่ 1 กุมภาพันธ์ 2564 โดยจนถึงวันที่ 15 กุมภาพันธ์ มีบุคคลอย่างน้อย 452 คนถูกกักขังเนื่องจากรัฐประหาร ผู้ประท้วงใช้วิธีการประท้วงแบบสันติวิธีและปราศจากความรุนแรง ซึ่งได้แก่การดื้อแพ่ง การนัดหยุดงาน การรณรงค์คว่ำบาตรกองทัพ ขบวนการตีหม้อ การรณรงค์ริบบิ้นแดง การประท้วงสาธารณะ และการรับรองผลการเลือกตั้งอย่างเป็นทางการโดยผู้แทนราษฎรที่มาจากการเลือกตั้ง

สัญลักษณ์ในการประท้วง ประกอบด้วยสีแดงซึ่งเป็นสีของพรรคสันนิบาตแห่งชาติเพื่อประชาธิปไตย (NLD), เพลง "กาบามาเจบู" (ကမ္ဘာမကျေဘူး) ซึ่งได้รับความนิยมครั้งแรกในการก่อการกำเริบ 8888 เป็นเพลงประท้วง สัญลักษณ์สามนิ้วยังมีการใช้อย่างกว้างขวาง ส่วนชาวเน็ตนิยมประชาธิปไตยบางส่วนเข้าร่วมพันธมิตรชานม ซึ่งเป็นขบวนการความเป็นปึกแผ่นประชาธิปไตยออนไลน์ในทวีปเอเชีย

ฝ่ายรัฐบาลทหารมีมาตรการตอบโต้หลายวิธี รวมทั้งการสั่งปิดอินเทอร์เน็ตและสื่อสังคม การปิดสื่อ การจับกุมและลงโทษอาญาต่อผู้ประท้วง การเผยแพร่สารสนเทศเท็จ การทาบทามทางการเมืองต่อพรรคการเมืองให้เข้าร่วมสภาบริหารแห่งรัฐ (สภาชั่วคราว) การส่งผู้ประท้วงและผู้ปลุกระดมฝั่งนิยมทหาร และการใช้กำลังรุนแรงเพื่อปราบปรามการประท้วง ในปัจจุบันมีผู้เสียชีวิตจากเหตุการณ์ดังกล่าวจำนวนมาก ไม่เว้นแม้กระทั่งผู้พิพากษาผู้พิพากษาผู้สั่งจำคุกฝ่ายต้านรัฐประหารถูกลอบยิงเสียชีวิต รวมเจ้าหน้าที่รัฐพม่าถูกล่า 6 รายใน 4 วันสตรี เด็ก และเยาวชน ที่ต่างถูกสังหารในเหตุการณ์ครั้งนี้ อาจจะทวีคูณขึ้นอย่างต่อเนื่อง
# ร้องข้ามกำแพง
ร้องข้ามกำแพง  เป็นรายการโทรทัศน์ประเภทเกมโชว์และมิวสิกโชว์ ผลิตโดยเวิร์คพอยท์ เอ็นเทอร์เทนเมนท์ ออกอากาศทุกวันพฤหัสบดี เวลา 20:15 น. ทางช่องเวิร์คพอยท์ เริ่มออกอากาศครั้งแรกเมื่อวันที่ 10 กันยายน พ.ศ. 2563 ต่อจากรายการ The Mask Singer หน้ากากนักร้อง เดิมดำเนินรายการโดย กันต์ กันตถาวร แต่หลังจากกันต์ถูกออกหมายจับจากคดีดิไอคอนกรุ๊ป รายการจึงเปลี่ยนพิธีกรเป็น ซี - ศิวัฒน์ โชติชัยชรินทร์ ตั้งแต่วันที่ 17 ตุลาคม พ.ศ. 2567 จนถึงปัจจุบัน

 รูปแบบรายการ 
รูปแบบหลัก ๆ เป็นการให้ดารา นักร้อง นักแสดง จำนวน 3 คนในแต่ละสัปดาห์ มาเป็นศิลปินรับเชิญร้องเพลงร่วมกับนักร้องหลังกำแพงทีละคน โดยที่ศิลปินหน้ากำแพงจะไม่เห็น แต่ศิลปินรับเชิญคนอื่น ๆ และพิธีกรจะมองเห็นอย่างชัดเจน หลังจากนั้นจะให้ศิลปินหน้ากำแพงทายชื่อนักร้องหลังกำแพง โดยศิลปินรับเชิญคนอื่นจะพยายามใบ้ให้ศิลปินหน้ากำแพงหลงทางและทายผิด

 การเปลี่ยนตัวพิธีกร 
หลังจาก กันต์ กันตถาวร ประกาศยุติบทบาทพิธีกรในรายการของเวิร์คพอยท์ทั้งหมดเป็นการชั่วคราวเมื่อวันที่ 10 ตุลาคม พ.ศ. 2567 จากผลสืบเนื่องของคดีดิไอคอนกรุ๊ป รายการร้องข้ามกำแพงจึงขึ้นข้อความระบุว่าเทปที่ออกอากาศในวันดังกล่าวถ่ายทำเมื่อวันที่ 18 กันยายน ซึ่งเป็นช่วงเวลาก่อนเกิดคดีขึ้น แต่หลังจากกันต์ถูกยกเลิกสัญญาเนื่องจากถูกออกหมายจับจากคดีดังกล่าวเมื่อวันที่ 16 ตุลาคม เวิร์คพอยท์จึงเปิดเผยว่า ซี - ศิวัฒน์ โชติชัยชรินทร์ จะมาทำหน้าที่พิธีกรในรายการร้องข้ามกำแพงแทน โดยเริ่มตั้งแต่เทปที่ออกอากาศในวันถัดมา คือตั้งแต่วันที่ 17 ตุลาคม เป็นต้นไป

 การซื้อลิขสิทธิ์ 
ร้องข้ามกำแพงเป็นรายการโทรทัศน์ที่มีการซื้อลิขสิทธิ์ไปผลิตต่อในแบบฉบับของประเทศนั้น ๆ โดยมีต่างประเทศที่ซื้อลิขสิทธิ์ดังนี้
 ประเทศ ชื่อ ผู้ดำเนินรายการ สถานีโทรทัศน์ ออกอากาศครั้งแรก เบลเยียมอยู่ในขั้นตอนการผลิต บราซิลWall Duet BrasilCarlos Roberto MassaSBT 9 ธันวาคม 2564 - 23 มีนาคม 2565 กัมพูชาThe Wall Song Cambodia Chamrong PenPNN TV 29 ตุลาคม 2565 - ปัจจุบัน ฝรั่งเศสอยู่ในขั้นตอนการผลิต เยอรมนี อิตาลี เนเธอร์แลนด์Secret DuetsJamai LomanRTL 4 30 ธันวาคม 2564 - 2 พฤษภาคม 2567 โปรตุเกสอยู่ในขั้นตอนการผลิต สเปน เวียดนามLạ Lắm À NhaTruong GiangVTV324 กุมภาพันธ์ 2564 - 20 กรกฎาคม 2566, etc. นอร์เวย์Hemmelige Duetter Thomas Numme MyraTV 226 กุมภาพันธ์ 2566 - 21 พฤษภาคม 2566

 รางวัล 
 ปี รางวัล สาขาที่เข้าชิง ผลการตัดสิน 2565 Thailand Zocial Awards 2022 Best Entertainment on Social Media สาขารายการโทรทัศน์  2566 Thailand Zocial Awards 2023 Best Content Performance on Social Media กลุ่มรายการโทรทัศน์  Kazz Awards 2023 Hottest TV Program Award
# อำเภออัฎฎอเลียะอ์
อัฎฎอเลียะอ์  เป็นอำเภอของเขตผู้ว่าการอัฎฎอเลียะอ์ ประเทศเยเมน ณ พ.ศ. 2546 อำเภอนี้มีประชากร 80,213 คน
# อำเภออัศเศามะอะฮ์
อัศเศามะอะฮ์  เป็นอำเภอของเขตผู้ว่าการอัลบัยฎออ์ ประเทศเยเมน ณ พ.ศ. 2546 อำเภอนี้มีประชากร 44,873 คน
# อำเภออัลมะกอฏิเราะฮ์
อัลมะกอฏิเราะฮ์  เป็นอำเภอของเขตผู้ว่าการละฮิจญ์ ประเทศเยเมน ณ พ.ศ. 2546 อำเภอนี้มีประชากร 54,613 คน
# การ์ลุส วีนีซียุส
การ์ลุส วีนีซียุส อัลวิส โมไรส์ (เกิดวันที่ 25 มีนาคม ค.ศ. 1995) เป็นนักฟุตบอลชาวบราซิลที่เล่นในตำแหน่งกองหน้าให้กับฟูลัมในพรีเมียร์ลีก เขาได้รับรางวัลลูกบอลเงินจากการทำ 18 ประตูในปรีไมราลีกา ฤดูกาล 2019–20

 สโมสรอาชีพ 
 ไบฟีกา 
วันที่ 20 กรกฎาคม ค.ศ. 2019 การ์ลุส วีนีซียุส เซ็นสัญญา 5 ปีกับทีมชนะเลิศลีกโปรตุเกสอย่างไบฟีกาด้วยค่าตัว 17 ล้านยูโร และมีค่าปล่อยตัวถึง 100 ล้านยูโร เขาทำประตูในนัดแรกที่ได้ลงเล่นให้กับสโมสร ช่วยให้ทีมเอาชนะ Paços de Ferreira ไปได้ถึง 5–0 เมื่อวันที่ 10 สิงหาคม

วันที่ 30 พฤศจิกายน ค.ศ. 2019 การ์ลุส วีนีซียุส ทำแฮตทริกช่วยให้ทีมเปิดบ้านเอาชนะ Marítimo ไปได้ 4–0 ตลอดฤดูกาล เขายิง 12 ประตูจากการลงเล่น 16 นัดจากทุกรายการ

 ทอตนัมฮอตสเปอร์ (ยืม) 
วันที่ 2 ตุลาคม ค.ศ. 2020 สโมสรอังกฤษอย่างทอตนัมฮอตสเปอร์ประกาศว่าได้ยืมตัวการ์ลุส วีนีซียุส จากไบฟีกาด้วยค่าตัว 3 ล้านยูโร เขาลงเล่นนัดแรกให้กับสโมสรเมื่อวันที่ 22 ตุลาคม ในรายการยูฟ่ายูโรปาลีกที่เปิดบ้านเอาชนะลัสค์จากออสเตรียไปได้ 3–0 โดยในนัดนั้นเขาทำ 2 แอสซิสต์ เขาทำประตูแรกให้กับสโมสรเมื่อวันที่ 26 พฤศจิกายน ในยูฟ่ายูโรปาลีกที่เอาชนะลูโดโกเรตส์รัซกราดจากบัลแกเรียไปได้ 4–0 โดยในนัดนั้น เขาทำ 2 ประตู ต่อมาในวันที่ 10 มกราคม ค.ศ. 2021 วีนีซียุสทำแฮตทริกตั้งแต่ครึ่งแรก ช่วยให้ทีมบุกเอาชนะมารีน 5–0 ในเอฟเอคัพ รอบที่ 3

 เกียรติประวัติ 
ไบฟีกา
 Supertaça Cândido de Oliveira: 2019Benfica 5–0 Sporting CP Soccerway

รางวัลส่วนตัว
 ผู้ทำประตูสูงสุดในปรีไมราลีกา: 2019–20
# ชนกนันท์ รวมทรัพย์
ชนกนันท์ รวมทรัพย์ เป็นนักเคลื่อนไหวชาวไทยที่สนับสนุนประชาธิปไตยเธอเคยเป็นโฆษกขบวนการประชาธิปไตยใหม่และสมาชิกกลุ่มประชาคมจุฬาเพื่อประชาชนวงเสาวนา ‘คุยความจริง: เมื่อเสรีภาพ กลายเป็นอาชญากรรม’ ขอ คสช. คืน ‘เสรีภาพ’ ให้คนในชาติเธอลี้ภัยทางการเมืองที่ประเทศเกาหลีใต้ หลังรัฐบาลไทยแจ้งความดำเนินคดีในข้อหาวิจารณ์พระมหากษัตริย์โดยการแบ่งปันบทความเกี่ยวกับพระมหากษัตริย์องค์ใหม่ของประเทศให้กับบีบีซีปัจจุบันเธออาศัยที่มัลเมอและเรียนปริญญาโทที่มหาวิทยาลัยมัลเมอ ประเทศสวีเดน

รอยเตอร์สรายงานว่า "บทความของบีบีซี ถูกเผยแพร่ไปไม่นานหลังจากพระบาทสมเด็จพระวชิรเกล้าเจ้าอยู่หัวเถลิงราชสมบัติในเดือนธันวาคม พ.ศ. 2559 หลังจากพระราชบิดา พระบาทสมเด็จพระมหาภูมิพลอดุลยเดชมหาราช บรมนาถบพิตรสวรรคตในเดือนตุลาคมด้วยพระชนมพรรษา 88 พรรษา" ขณะกำลังแบ่งปันให้กับบีบีซี เธอเขียนว่า: "ถ้าคุณกล้าเขียน ฉันก็กล้าแบ่งปัน”

ชนกนันท์ถูกตั้งข้อหาความผิดต่อองค์พระมหากษัตริย์ไทยซึ่งเป็นที่รู้จักในฐานะกฎหมายการหมิ่นประมาทที่รุนแรงที่สุดในโลก ตามกฎหมายแล้ว ผู้ที่ดูหมิ่นพระบรมวงศานุวงศ์จะถูกจำคุกสูงสุด 15 ปี จตุภัทร์ "ไผ่ ดาวดิน" นักเคลื่อนไหวอีกคนที่แบ่งปันในบทความก็ถูกจับด้วยข้อหาเดียวกัน และถูกจำคุกในจังหวัดขอนแก่น

จากผู้ใช้ที่แชร์บทความในเฟซบุ๊กมากกว่า 3,000 บัญชี ไผ่เป็นคนแรก ส่วนชนกนันท์เป็นคนที่สองที่ถูกตั้งข้อหาเดียวกัน วันที่ 14 ตุลาคม ปี 2563 เธอจัดประท้วงที่สถานเอกอัครราชฑูตไทย ณ กรุงโซล ประเทศเกาหลีใต้
# เครื่องอิสริยาภรณ์คุณธรรม (ประเทศชิลี)
เครื่องอิสริยาภรณ์คุณธรรม  เป็นเครื่องอิสริยาภรณ์ของประเทศชิลี สร้างขึ้นในปี ค.ศ. 1929 โดยพัฒนามาจาก เหรียญอิสริยาภรณ์คุณธรรม โดยอิสริยาภรณ์นี้มอบให้กับชาวต่างชาติที่กระทำคุณประโยชน์แก่สาธารณรัฐชิลีเท่านั้น

 ประวัติ 
ใน ค.ศ. 1817 แบร์นาโด โอฮิกิน ได้สร้างอิสริยาภรณ์กิตติคุณขึ้นมา เพื่อมอบให้กับผู้ที่กระทำคุณประโยชน์แก่ชิลีเป็นพิเศษจากวันประกาศเอกราชของชิลี ต่อมาใน ค.ศ. 1823 หลังจากที่โอฮิกินหนีไปยังต่างประเทศ อิสริยาภรณ์นี้ก็ได้ถูกระงับไป จนกระทั่งนปี ค.ศ. 1906 เยอรมัน ริสโค ได้นำอิสริยาภรณ์นี้มามอบอีกครั้งและเปลี่ยนชื่อเป็น เหรียญอิสริยาภรณ์คุณธรรม มีจำนวนเพียง 3 ชั้น และต่อมาใน ค.ศ. 1929 ก็ได้เปลี่ยนชื่อและสถานะเป็น เครื่องอิสริยาภรณ์คุณธรรม และเพิ่มจำนวนชั้นขึ้นมาเป็น 5 ชั้น และก็มีการมอบเรื่อยมาตามบัญญัติอิสริยาภรณ์ใน ค.ศ. 2000 และมีการเปลี่ยนแปลงการมอบเล็กน้อยใน ค.ศ. 2016

 ลำดับชั้น 
ประธานาธิบดีแห่งชิลีเป็นประธานแห่งเครื่องอิสริยาภรณ์นี้ โดยเครื่องอิสริยาภรณ์นี้มีจำนวนทั้งสิ้น 6 ชั้น ดังต่อไปนี้

ลำดับชั้นเบญจมาภรณ์จัตุรถาภรณ์ตริตาภรณ์ทวีติยาภรณ์ประถมาภรณ์สายสร้อย100px100px100px100x100px100x100px100x100px250x250px|center250x250px|center120x120px|center120x120px|center90x90px|center142x142px|center90x90px|center155x155px|center90x90px|center

 สมาชิกอิสริยาภรณ์ที่มีชื่อเสียง 
  สมเด็จพระราชาธิบดีพีเรนทระแห่งเนปาล
  สมเด็จพระราชาธิบดีฆวน การ์โลสที่ 1 แห่งสเปน
  ฟิเดล กัสโตร
  อับดุลละฮ์ อะฮ์มัด บาดาวี
  ดไวต์ ดี. ไอเซนฮาวร์
  พล.อ.อ. สิทธิ เศวตศิลา
# อำเภอเมาซะอ์
เมาซะอ์  เป็นอำเภอของเขตผู้ว่าการตะอิซซ์ ประเทศเยเมน ณ พ.ศ. 2546 อำเภอนี้มีประชากร 119,818 คน
# อัลมะรอเฆาะฮ์
อัลมะรอเฆาะฮ์ (คอปติก:) เป็นเมืองในเขตผู้ว่าการซูฮาจญ์ในอียิปต์สูง ตั้งอยู่บนฝั่งตะวันตกของแม่น้ำไนล์
# คะแนนเสียงข้างมากพิเศษ
คะแนนเสียงข้างมากพิเศษ   เป็นข้อกำหนดให้ข้อเสนอหนึ่งต้องมีระดับการสนับสนุนตามที่ระบุซึ่งมากกว่ากึ่งหนึ่งแบบคะแนนเสียงข้างมากปกติ คะแนนเสียงข้างมากพิเศษในระบอบประชาธิปไตยช่วยป้องกันฝ่ายข้างมากมิให้ลิดรอนสิทธิขั้นพื้นฐานของฝ่ายข้างน้อย การแก้ไขเปลี่ยนแปลงรัฐธรรมนูญ โดยเฉพาะอย่างยิ่งวรรคที่สถาปนาไว้มั่นคงแล้ว ปกติต้องอาศัยคะแนนเสียงข้างมากพิเศษในสภานิติบัญญัติ ข้อกำหนดคะแนนเสียงข้างมากพิเศษ เช่น สองในสาม เป็นต้น

นอกจากนี้ คะแนนเสียงข้างมากพิเศษยังอาจกำหนดให้ต้องใช้เสียงจากสมาชิกที่มีอยู่ทั้งหมด มิใช่เพียงสมาชิกที่มาออกเสียงเท่านั้น
# อัซซัรกอ
อัซซัรกอ  เป็นเมืองในเขตผู้ว่าการดาเมียตตา ประเทศอียิปต์ ณ พ.ศ. 2548 เมืองมีประชากร 17,741 คน หัวหน้าคณะผู้บริหารเมืองมีชื่อว่า มะฮ์ฎูฮ์ มุฮัมมัด ฮากรุส

ในสมัยโบราณ อัซซัรกอเคยมีชื่อในภาษากรีกโบราณว่า มักซีมีอานอน  และในภาษาละตินว่า มักซิมิอานูง  โดยมีป้อมโรมันควบคุมดูแลถนนจากกอปโตส (Koptos) ไปยังมีโอสฮอร์โมส (Myos Hormos)Jean-Pierre Brun (1996), "Le praesidium romain de Maximianon (Al-Zarqa, Égypte). Fouilles 1994–1995, Topoi. Orient-Occident 6 (2): 685–695.TM Geo 3149

ดูเพิ่ม
 รายชื่อเมืองในประเทศอียิปต์
# อุระชิมะซากาตะเซ็น
อุระชิมะซากาตะเซ็น  เป็นวงดนตรีชายล้วนชาวญี่ปุ่น ปัจจุบันอยู่ในสังกัดค่ายเอ็นบีซียูนิเวอร์แซลเอ็นเตอร์เทนเมนต์เจแปน ประกอบด้วยสมาชิกจำนวนสี่คนคือ อุระตะนุกิ, ชิมะ, โทะนาริโนะซากะตะ (อาโฮะโนะซากะตะ) และเซ็นระ เปิดตัวครั้งแรกเมื่อวันที่ 7 กันยายน พ.ศ. 2556  ชื่อกลุ่มถูกสร้างขึ้นจากการรวมกันของชื่อสมาชิกในวง

 สมาชิก 
ชื่อสีประจำตัววันที่เกิดภาษาไทยภาษาญี่ปุ่นโรมาจิอุระตะนุกิうらたぬきUratanukiเขียวชิมะ志麻Shimaม่วงโทะนาริโนะซากะตะとなりの坂田。Tonari no sakataแดงเซ็นระセンラSenraเหลือง

 ผลงานเพลง 

 ซิงเกิล 
#วันที่วางจำหน่ายชื่อซิงเกิลสังกัดค่ายเพลงอันดับสูงสุด126 เมษายน พ.ศ. 2560SHOW MUST GO ON!!Single『SHOW MUST GO ON!!』特設サイトFourpe(cv.浦島坂田船)名義เอ็นบีซียูนิเวอร์แซลเอ็นเตอร์เทนเมนต์เจแปน8228 สิงหาคม พ.ศ. 2562明日へのBye Bye (Ashita e no Bye Bye)เอ็นบีซียูนิเวอร์แซลเอ็นเตอร์เทนเมนต์เจแปน4325 ธันวาคม พ.ศ. 2562Gotcha!!เอ็นบีซียูนิเวอร์แซลเอ็นเตอร์เทนเมนต์เจแปน4

 อัลบั้ม 
ชื่ออัลบั้มปีรายละเอียดPeak positionCRUISE TICKETAlbum『CRUISE TICKET』特設サイトพ.ศ. 2559 วันที่วางจำหน่าย: 23 มีนาคม พ.ศ. 2559
 สังกัดค่ายเพลง: วิกเตอร์เอ็นเตอร์เทนเมนต์
 รูปแบบ: ซีดี, ซีดี+ดีวีดี, ดิจิทัลดาวน์โหลด5Four the Cพ.ศ. 2560 วันที่วางจำหน่าย: 5 กรกฎาคม พ.ศ. 2560
 สังกัดค่ายเพลง: เอ็นบีซียูนิเวอร์แซลเอ็นเตอร์เทนเมนต์เจแปน
 รูปแบบ: ซีดี, ซีดี+ดีวีดี, ดิจิทัลดาวน์โหลด4V-enusพ.ศ. 2561 วันที่วางจำหน่าย: 4 มิถุนายน พ.ศ. 2561
 สังกัดค่ายเพลง: เอ็นบีซียูนิเวอร์แซลเอ็นเตอร์เทนเมนต์เจแปน
 รูปแบบ: ซีดี, ซีดี+ดีวีดี, ดิจิทัลดาวน์โหลด1$HUFFLEพ.ศ. 2562 วันที่วางจำหน่าย: 26 มิถุนายน พ.ศ. 2562
 สังกัดค่ายเพลง: เอ็นบีซียูนิเวอร์แซลเอ็นเตอร์เทนเมนต์เจแปน
 รูปแบบ: ซีดี, ซีดี+ดีวีดี, ดิจิทัลดาวน์โหลด2RAINBOWพ.ศ. 2563 วันที่วางจำหน่าย: 25 พฤศจิกายน พ.ศ. 2563
 สังกัดค่ายเพลง: เอ็นบีซียูนิเวอร์แซลเอ็นเตอร์เทนเมนต์เจแปน
 รูปแบบ: ซีดี, ซีดี+ดีวีดี, ดิจิทัลดาวน์โหลด3
# Syllidae
Syllidae เป็นวงศ์ของไส้เดือนทะเล (โพลีคีท) ขนาดเล็กถึงขนาดกลาง วงศ์นี้ มีความแตกต่างจากโพลีคีทอื่น ๆ โดยมีบริเวณกล้ามเนื้อของระบบทางเดินอาหารส่วนหน้าที่เรียกว่า โพรเวนตริเคิล (proventricle)

หนอนวงศ์นี้มีขนาดตั้งแต่ 2–3 มิลลิเมตร (0.08–0.12 นิ้ว) จนถึง 14 เซนติเมตร (5.5 นิ้ว) ส่วนใหญ่เป็นสิ่งมีชีวิตหน้าดินที่เปลี่ยนไปเป็นระยะเต็มวัยแบบมีเพศในทะเลเพื่อการสืบพันธุ์ (epitoke) พบได้ในทุกภูมิภาคของมหาสมุทรตั้งแต่เขตน้ำขึ้นน้ำลงไปจนถึงทะเลลึก และโดยเฉพาะมีมากในน้ำตื้น

ซิลลิดี พบได้ในแหล่งที่อยู่อาศัยหลายแหล่ง โดยเคลื่อนไหวอย่างคล่องแคล่วบนพื้นหินและพื้นทราย, ซ่อนตัวอยู่ตามรอยแยกและท่ามกลางสาหร่ายทะเล และไต่อยู่บนฟองน้ำ, ปะการัง, ไฮโดรซัว, ในหญ้าทะเล และในป่าชายเลน Syllidae เป็นผู้บริโภคที่ไม่เฉพาะเจาะจง (generalist feeder)

สายพันธุ์หนึ่งในวงศ์คือ Syllis ramosa เป็นโพลีคีทชนิดแรกที่ค้นพบว่ามีการแตกกิ่งของโครงร่างกาย

 วงศ์ย่อย 
 Anoplosyllinae
 Autolytinae
 Eusyllinae
 Exogoninae
 Syllinae
# ฮเหวี่ยน เจิน
พระนางปรเมศวรี (จาม: Paramecvari; ค.ศ. 1289–1340) หรือพระนามเดิม เจ้าหญิงฮเหวี่ยน เจิน (,) เป็นเจ้าหญิงแห่งจักรวรรดิด่ายเหวียด พระราชธิดาในจักรพรรดิเจิ๊น เญิน ตง ที่ต่อมาได้อภิเษกสมรสเป็นพระมเหสีในพระเจ้าชัยสิงหวรรมันที่ 3 แห่งอาณาจักรจามปา เรื่องราวของพระองค์ปรากฏทั้งในรูปแบบกวี งานศิลป์ ดนตรีVăn Kiễm Thái La Princesse Huyền-Trân et l'influence sino-chàme sur la musique 1950 และตามเมืองต่าง ๆ มักตั้งชื่อถนนสายหลักตามพระนามของพระองค์

 พระราชประวัติ 
พระนางปรเมศวรี หรือพระนามเดิม เจ้าหญิงฮเหวี่ยน เจิน ประสูติเมื่อ ค.ศ. 1289 เป็นพระราชธิดาในจักรพรรดิเจิ๊น เญิน ตง (,) ไม่ปรากฏนามพระมารดา และเป็นพระขนิษฐาต่างพระชนนีในจักรพรรดิเจิ๊น อัญ ตง (,) ทั้งนี้เรื่องราวพระชนม์ชีพช่วงต้นของเจ้าหญิงไม่เป็นที่ปรากฏมากนัก

ต่อมาจักรพรรดิเจิ๊น เญิน ตง พระชนก สละราชสมบัติแก่เจิ๊น อัญ ตง ซึ่งเป็นเชษฐาต่างพระชนนีของฮเหวี่ยน เจิน เมื่อ ค.ศ. 1293 เพื่อบำเพ็ญพรตภายในอารามบนเขาแห่งหนึ่งในจังหวัดกว๋างนิญ หลังสละราชสมบัติ อดีตจักรพรรดิเจิ๊น เญิน ตง เสด็จเยือนอาณาจักรจามปานานถึงเก้าเดือนเมื่อ ค.ศ. 1301 ระหว่างนั้นพระเจ้าชัยสิงหวรรมันที่ 3 หรือเอกสารเวียดนามเรียกว่า เจ๊ เมิน (,) ได้ถวายการต้อนรับพระราชอาคันตุกะเป็นอย่างดี ตลอดระยะเวลาการเสด็จเยือน ครั้นจะเสด็จนิวัตจักรวรรดิด่ายเหวียด เจิ๊น เญิน ตง ทรงให้สัตย์ว่าจะถวายพระราชธิดาเป็นมเหสีแก่พระเจ้าชัยสิงหวรรมันที่ 3 เป็นการตอบแทนไมตรีจิตที่มีให้ แม้ว่าพระเจ้าชัยสิงหวรรมันที่ 3 จะมีพระมเหสีอยู่แล้วคือ พระนางภาสกรเทวีและพระนางตาปาซีแห่งชวา หลังจากนั้นพระเจ้าชัยสิงหวรรมันที่ 3 ส่งทูตเข้าไปยังจักรพรรดิแห่งด่ายเหวียดหลายครั้งเพื่อทวงสัญญาที่เคยให้กันไว้ ทว่าจักรพรรดิด่ายเหวียดทรงปฏิเสธ

ครั้น ค.ศ. 1306 พระเจ้าชัยสิงหวรรมันที่ 3 เสนอที่จะมอบดินแดนจังหวัดโอและจังหวัดเล๊ เป็นสินสอดChapius, p. 85. ในปีเดียวกันนั้นจักรพรรดิเจิ๊น อัญ ตง ทรงรับข้อเสนอดังกล่าว และมีพระราชานุญาตให้พระเจ้ากรุงจามเสกสมรสกับพระขนิษฐภคินีได้ เจ้าหญิงฮเหวี่ยน เจิน จึงได้รับพระนามใหม่ว่า "ปรเมศวรี" ในที่พระมเหสีพระเจ้าแผ่นดินจาม ส่วนจังหวัดโอและเล๊ถูกยกให้เป็นของแผ่นดินญวนในฐานะสินสอด (ปัจจุบันคือจังหวัดกว๋างบิ่ญ, กว๋างจิ และเถื่อเทียนเว้)Bruce M. Lockhart, William J. Duiker Historical Dictionary of Vietnam republished The A to Z of Vietnam 2010  Page 172 "Huyền Trân... A 14th-century princess of the Trần dynasty who was the center of an abortive attempt at marriage diplomacy between Vietnam and Champa. Promised in marriage to the Cham ruler by her father, the retired Emperor Trần Anh Tông, Huyén Trân..."Dông Phong Monts et merveilles au pays du Bois d'Aigle 2009 Page 44 "...Trần Anh Tông en échange de la main de la sœur de ce dernier, la princesse Trần Huyền Trân."

กระทั่งเดือนพฤษภาคมปีถัดมา พระเจ้าชัยสิงหวรรมันที่ 3 เสด็จสวรรคต มกุฎราชกุมารแห่งจามปาส่งทูตไปแจ้งข่าวพร้อมกับถวายช้างเผือกแก่พระเจ้ากรุงญวน โดยทรงเชิญไปร่วมพระราชพิธีถวายพระเพลิงพระศพ ซึ่งตามธรรมเนียมจาม พระมเหสีทั้งหมดจะถูกเผาไปด้วยทำนองเดียวกับประเพณีสตี จักรพรรดิเจิ๊น อัญ ตง มีพระราชโองการให้นายพลเจิ๊น คัก จุง (,) เป็นตัวแทนเข้าร่วมในพระราชพิธีดังกล่าว แต่แท้จริงแล้วเขามีภารกิจชิงตัวเจ้าหญิงฮเหวี่ยน เจินกลับด่ายเหวียดโดยทางเรือ ซึ่งต้องใช้เวลาราวหนึ่งปี บางตำนานก็เล่าว่านายพลเจิ๊น คัก จุง ตกหลุมรักเจ้าหญิงผู้นิราศพระองค์นี้ ทั้งสองหายตัวไปด้วยกันและไม่มีใครพบเห็นอีก อย่างไรก็ตาม ไม่มีหลักฐานทางประวัติศาสตร์ใด ๆ สนับสนุนเรื่องเล่านี้เลย
# ซะกากา
ซะกากา  เป็นเมืองทางตะวันตกเฉียงเหนือของประเทศซาอุดีอาระเบียและเป็นเมืองหลักของแคว้นอัลเญาฟ์ ตั้งอยู่ทางตอนเหนือของทะเลทรายอันนะฟูด ซะกากามีประชากร 242,813 คน จากสำมะโน พ.ศ. 2553

ภูมิอากาศ
การแบ่งเขตภูมิอากาศแบบเคิพเพินจัดให้ตัวเมืองมีสภาพภูมิอากาศเป็นภูมิอากาศแบบทะเลทรายเขตร้อน (BWh)
# อีจีจี เน็ตเวิร์ค
อีจีจี เน็ตเวิร์ค  (เดิมชื่อ Astro SuperSport Plus) เป็นช่องโทรทัศน์ระบบบอกรับสมาชิกของมาเลเซียที่เปิดตัวเมื่อวันที่ 7 มิถุนายน พ.ศ. 2559 ช่องนี้มุ่งเน้นไปที่กีฬา e-sports และถ่ายทอดสดการแข่งขันเกมอิเล็กทรอนิกส์ทั่วโลก การถ่ายทอดการแข่งขันครั้งแรกคือ International Dota 2 Championships 2015 

 รายการที่ออกอากาศ 

 การแข่งขัน 

 Counter-Strike: Global Offensive
 ELeague
 PGL Krakòw Major 2017 Asian Minor
 PGL Krakòw Major 2017 CIS Minor
 PGL Krakòw Major 2017 Americas Minor
 PGL Krakòw Major 2017 European Minor
 PGL Krakòw Major 2017
 FIFA
 FIFA Interactive World Cup
 Dota 2
 Boston Major
 The International
 Frankfurt Major
 Shanghai Major
 Manila Major
 Dota 2 Asia Championships
 Kiev Major
 ESL One Genting 2018
 NESO Galaxy Battles
 League of Legends
 World Championship
 League of Legends Champions Korea
 Garena Premier League
 Hearthstone
 World Championship
 Heroes of the Storm
 World Championship
 Street Fighter V
 ELEAGUE Street Fighter V Invitational
 Mobile Legends: Bang Bang
 MLBB Southeast Asia Cup
 MLBB M2 World Championship
 PlayerUnknown's Battlegrounds
 PUBG Mobile World League East (PMWL 2020)
 PUBG Mobile Global Championship (PMGC 2020)

 รายการที่ผลิตเอง 

 360
 eGG Scramble
 Generasi Gamerz
 Jalur 14
 360: Stay Home
 Arena eSport